Светослав Иванов
Над покривите, близо до звездите…

chitanka.info

Над покривите, близо до звездите

домът на ангели е… Феите прозрачни,

на сребърни цигулки свирят…

И там е от кристал и музика — небето.

И пръстите докосват много леко

една със друга — дланите… Душите

на влюбени витаят и копнеят

да бъдат чисти и прозрачни.

Там звън и кротост на камбани

ще следват всяка наша стъпка.

Протягам леко длан, и нека

да се приберем в дома ни, скъпа…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.